Murværket, der viste sig at være et par meter gesims, væltede ned fra seks-syv meters højde i den stuvende fulde gågade. - Lige da jeg stiller min cykel fra mig for at gå ind i en tøjbutik, kan jeg høre noget fra oven. Jeg når heldigvis at tage armene op over hovedet for at beskytte mig. Jeg har det fint nu, men lige efter episoden var jeg stærkt rystet. Nogen må have holdt hånden over mig, og må have syntes, at det ikke var min tur endnu, siger Lone Jensen til TV2/NORD. Den 53-årige kvinde kunne mirakuløst nøjes med en tur på skadestuen, hvor hun fik renset nogle skrammer på arme og ben. MØD LONE JENSEN I TV2/NORD KL. 19.30.
Den 53-årige social- og sundheds-hjælper, Lone Jensen fra Aalborg, slap nådigt fra mødet med flyvende mursten. Hun blev onsdag eftermiddag ramt af murværk, der faldt ned fra en bygning i Bispensgade i gågaden i Aalborg.